તમે સિડનીનું ઓપેરા હાઊસ, રિયો દિ જાનેરોના ક્રાઈસ્ટ ધ રીડીમર અથવા ઝિમ્બાવે અને ઝામ્બિયા વચ્ચે આવેલ ઝાંબેઝી નદીના વિક્ટોરીયાના જગપ્રસિદ્ધ ધોધ જોયા છે? હેલિકોપ્ટરમાંથી આ બધાં દ્રશ્યો જોયા હોય તો કેવા લાગે? અને શું એ બધાં દ્રશ્યો એ જ રીતે, ઉંચેથી જોયા હોય એવા દેખાય, તેના મહત્તમ રેઝોલ્યુશનમાં અને પેનોરમા વ્યુમાં જોવા મળે છે. મેપ પર ક્લિક કરીને ઉપલબ્ધ બધાં પેનોરમા દ્રશ્યો વિશે જોઈ શકાય છે. જો કે ઓસ્ટ્રેલીયા, બ્રાઝિલ, ઝિમ્બાવે, લંડન વગેરે જેવા અનેક શહેરોના પેનોરમા દ્રશ્યો અહીં ઉપલબ્ધ છે, પરંતુ અહીં ભારતનું કોઈ પણ સ્થળ લેવાયું નથી. ઉપલબ્ધ પેનોરમા દ્રશ્યોની શાર્પનેસ અને લોડ થવાની ઝડપ તથા સરળ અને યૂઝરફ્રેન્ડલી ઈન્ટરફેસ આ વેબસાઈટની વિશેષતાઓ છે. અવશ્ય મુલાકાત લેવા જેવી સુંદર અને નવી વિશેષતાઓ સહીતની વેબસાઈટ.